สนิท สนิทยุทธการ ไทยานนท์

พลเอก สนิท สนิทยุทธการ ไทยานนท์ หรือ ขุนสนิทยุทธการ (24 มีนาคม พ.ศ. 2448 – 1 กรกฎาคม พ.ศ. 2512) เป็นนายทหารชาวไทย เคยดำรงตำแหน่งสำคัญ ๆ เช่น รองผู้บัญชาการทหารบก เสนาธิการทหารบก เจ้ากรมยุทธศึกษาทหารบก และแม่ทัพภาคที่ 2

**ประวัติ**

**ชีวิตส่วนตัว**
พลเอก สนิท สนิทยุทธการ ไทยานนท์ เกิดเมื่อวันที่ 24 มีนาคม พ.ศ. 2447 (นับแบบปัจจุบันคือปี พ.ศ. 2448)  ที่ตำบลบ้านแหลม อำเภอบ้านปรก เมืองสมุทรสงคราม เป็นบุตรของอำมาตย์ตรี พระภักดีสมบัติ (สิงห์โต ไทยานนท์) กับยิ้ม ภักดีสมบัติ (สกุลเดิม ลัดดากลม) มีพี่น้องทั้งหมด 7 คน
พลเอก สนิท สนิทยุทธการ ไทยานนท์ สมรสกับกลิ่นผกา ไทยานนท์ (สกุลเดิม จารุโยธิน) ธิดาของเลื่อน จารุโยธิน กับหม่อมหลวงใหญ่ จารุโยธิน แต่ไม่มีบุตรธิดาด้วยกัน

**การศึกษา**
พลเอก สนิท สนิทยุทธการ ไทยานนท์ สำเร็จการศึกษาจากโรงเรียนนายร้อยทหารบก สอบไล่ได้ชั้นมัธยมปีที่ 2 ในปี พ.ศ. 2467 และได้สำเร็จการศึกษาหลังรับราชการ ดังนี้- พ.ศ. 2477 – โรงเรียนเสนาธิการทหารบก- พ.ศ. 2502 – วิทยาลัยป้องกันราชอาณาจักร รุ่นที่ 3

**การทำงาน**
พลเอก สนิท สนิทยุทธการ ไทยานนท์ เริ่มรับราชการที่กองทัพบก ในเหล่าทหารราบ ตั้งแต่ปี พ.ศ. 2468 และได้ดำรงตำแหน่งสำคัญ ๆ เช่น

**การรับราชการที่สำคัญ**
 พ.ศ. 2493 : จเรทหารราบ และรองผู้บังคับการจังหวัดทหารบกลพบุรี- พ.ศ. 2495 : เสนาธิการกองทัพที่ 3- พ.ศ. 2497 : รองแม่ทัพกองทัพที่ 3 และรองผู้บัญชาการภาคทหารบกที่ 3- พ.ศ. 2498 : แม่ทัพกองทัพที่ 2 และผู้บัญชาการภาคทหารบกที่ 2- พ.ศ. 2500 : เจ้ากรมยุทธศึกษาทหารบก- พ.ศ. 2503 : รองเสนาธิการทหารบก- พ.ศ. 2504 : รองเสนาธิการทหาร- พ.ศ. 2506 : เสนาธิการทหารบก- พ.ศ. 2507 : รองผู้บัญชาการทหารบก

**ตำแหน่งทางการเมือง**
 พ.ศ. 2500 : สมาชิกสภาผู้แทนราษฎร ประเภทที่ 2- พ.ศ. 2502 : สมาชิกสภาร่างรัฐธรรมนูญ

**ราชการพิเศษ**
 พ.ศ. 2500 : ประดับเครื่องหมายแสดงความสามารถพิเศษของทหารพลร่มของกองทัพบก- พ.ศ. 2500 : รองประธานกรรมการพิจารณาจัดตั้งกองอำนวยการป้องกันการแทรกซึมของคอมมิวนิสต์ในภาคตะวันออกเฉียงเหนือ- พ.ศ. 2504 : กรรมการสภาการศึกษาแห่งชาติ- พ.ศ. 2505 : รองผู้อำนวยการดับเพลิง เขตหลังสำหรับศาลาว่าการกระทรวงกลาโหม- พ.ศ. 2506 : ร่วมเดินทางไปปฏิบัติราชการกับเสนาธิการทหารบก เนื่องจากไปตรวจราชการกับนายกรัฐมนตรี- พ.ศ. 2507 : กรรมการสภาการศึกษาแห่งชาติ อีกวาระหนึ่ง- พ.ศ. 2507 : หัวหน้าคณะทูตไปเยี่ยมสาธารณรัฐจีน สาธารณรัฐเกาหลี และประเทศญี่ปุ่น- พ.ศ. 2507 : ประดับเครื่องหมายพลร่มกิตติมศักดิ์ของสาธารณรัฐจีน- พ.ศ. 2507 : กรรมการต่อต้านการแทรกซึมของคอมมิวนิสต์ในราชอาณาจักรลาว- พ.ศ. 2507 : กรรมการสภาความมั่นคงแห่งชาติ- พ.ศ. 2507 : นายทหารพิเศษประจำกรมทหารราบที่ 11 รักษาพระองค์

**ราชการสงครามและชีวิตหลังเกษียณ**
พลเอก สนิท สนิทยุทธการ ไทยานนท์ เคยไปราชการสงครามในสนาม กรณีพิพาทอินโดจีน ในคราวพิพาทกับอินโดจีนฝรั่งเศส ในกรณีเรียกร้องดินแดนคืนตั้งแต่ปี พ.ศ. 2483 – พ.ศ. 2484 และเคยไปราชการในสนาม ในกรณีฉุกเฉินกรณีคราวสงครามมหาเอเชียบูรพา ตั้งแต่ปี พ.ศ. 2485 – พ.ศ. 2489
พลเอก สนิท เกษียณอายุราชการเป็นนายทหารพ้นราชการ สังกัดสำนักงานปลัดกระทรวงกลาโหม ตั้งแต่วันที่ 1 ตุลาคม พ.ศ. 2508
โดยหลังเกษียณได้ดำรงตำแหน่งประธานกรรมการ ธนาคารเอเชีย เพื่ออุตสาหกรรมและพาณิชยกรรม จำกัด จนถึงแก่อนิจกรรม

**ถึงแก่อนิจกรรม**
พลเอก สนิท สนิทยุทธการ ไทยานนท์ ถึงแก่อนิจกรรมเมื่อวันที่ 1 กรกฎาคม พ.ศ. 2512 ที่โรงพยาบาลพระมงกุฎเกล้า เวลา 20.50 น. ด้วยโรคหัวใจวาย ณ โรงพยาบาลพระมงกุฎเกล้า สิริอายุได้ 1 มีการสวดพระอภิธรรมศพที่ศาลาวัดโสมนัสวิหาร และงานพระราชทานเพลิงศพมีขึ้นที่เมรุหน้าพลับพลาอิศริยาภรณ์ วัดเทพศิรินทราวาส

**เกียรติยศ**

**ยศทหาร**
 10 พฤษภาคม พ.ศ. 2468 – นักเรียนทำการนายร้อย- 12 ธันวาคม พ.ศ. 2468 – นายร้อยตรี- 5 เมษายน พ.ศ. 2472 – นายร้อยโท- 1 เมษายน พ.ศ. 2477 – นายร้อยเอก- 1 เมษายน พ.ศ. 2481 – เป็นนายพันตรี- 1 กรกฎาคม พ.ศ. 2485 – นายพันโท- 1 เมษายน พ.ศ. 2488 – พันเอก- 1 มกราคม พ.ศ. 2494 – พลตรี- 1 มกราคม พ.ศ. 2499 – พลโท- 1 ตุลาคม พ.ศ. 2504 – พลเอก

**ยศกองอาสารักษาดินแดน**
 28 มกราคม พ.ศ. 2507 – นายกองเอก

**บรรดาศักดิ์**
 18 พฤษภาคม พ.ศ. 2475 – เป็นขุนสนิทยุทธการ ถือศักดินา 600- 21 มกราคม พ.ศ. 2485 – ลาออกจากบรรดาศักดิ์

**เครื่องราชอิสริยาภรณ์**
พลเอก สนิท สนิทยุทธการ ไทยานนท์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้

**เครื่องราชอิสริยาภรณ์ไทย**
 พ.ศ. 2500 – 80px เหรียญงานฉลอง 25 พุทธศตวรรษ

**ต่างประเทศ**
 เบลเยียม :
** พ.ศ. 2507 – 80px เครื่องราชอิสริยาภรณ์เลออปอลที่ 2 ชั้นที่ 1- ไต้หวัน :
** พ.ศ. 2507 – 80px เครื่องอิสริยาภรณ์เมฆและธวัช ชั้นที่ 2- เวียดนามใต้ :
** พ.ศ. 2507 – 80px เครื่องอิสริยาภรณ์กิม กานห์ ชั้นที่ 1- สวีเดน :
** พ.ศ. 2508 – 80px เครื่องราชอิสริยาภรณ์ดาบ ชั้นที่ 1

**อ้างอิง**
หมวดหมู่:ทหารบกชาวไทย
หมวดหมู่:บุคคลจากจังหวัดสมุทรสงคราม
หมวดหมู่:บุคคลจากโรงเรียนนายร้อยพระจุลจอมเกล้า
หมวดหมู่:บุคคลจากโรงเรียนเสนาธิการทหารบก
หมวดหมู่:บุคคลจากวิทยาลัยป้องกันราชอาณาจักร
หมวดหมู่:แม่ทัพภาคที่ 2
หมวดหมู่:สมาชิกสภาผู้แทนราษฎรไทย
หมวดหมู่:สมาชิกสภาร่างรัฐธรรมนูญไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)